Sebahodnotiaci test
Téma: Informatika - Algoritmické riešenie problémov - úvod do programovania v jazyku Python, 8. - 9. ročník ZŠ
V záverečnej časti hodiny (1. hodina venovaná programovaniu) požiadame žiakov, aby vypracovali sebahodnotiaci test. Odporúčame žiakom vysvetliť a zdôrazniť, že cieľom je zistiť čo a ako si žiak z obsahu hodiny zapamätal a nie klasifikácia známkou. Pre učiteľa a žiaka zvlášť, je cenná pravdivá informácia o úrovni osvojených poznatkov než umelo vylepšená. Odporúčame žiakom poskytnúť spätnú väzbu ohľadom správnosti odpovedí. Problematické odpovede môžeme so žiakmi prediskutovať, najlepšie na konci vyučovacej hodiny. Správne odpovede sú zvýraznené tučným písmom.
	1.
	Ktoré z uvedených výrazov spôsobia pri vyhodnocovaní chybu?

	
	a) 20 / 15 - 15
	b) 20 / (15 +/ 10)
	c) 20 / -5
	d) 20 -/ 5

	2.
	Aký je výsledok vyhodnotenia posledného z nasledujúcich výrazov?
>>>premenna = 15
>>>premenna = premenna - 10
>>>premenna + 15
20

	3.
	Dnes majú v kaviarni 10 % zľavu na všetko. Ak sme si pomenovali cenu kávy a  cenu hotdogu, ako vypočítame cenu nákupu jedného hotdogu a jednej kávy?:
a) (kava + hotdog) * 10
b) kava + hotdog * 0.9
c) (kava + hotdog) * 0.9
d) (kava + hotdog) - (kava + hotdog) * 0.1 


Odporúčame, aby učiteľ uviedol správne odpovede a na záver zhrnul nové poznatky v zmysle:
programovanie je užitočný nástroj pri riešení problémov,
konzolu jazyka Python môžeme využívať ako pokročilú kalkulačku, ako priestor na skúmanie (napr. nových príkazov, navrhnutých postupov a pod.),
pri práci s konzolou (a nie len s ňou) môžeme robiť chyby (syntaktické – počítač nerozumie, behové – počítač nevie vykonať, logické – po vykonaní programu dostaneme nesprávny výsledok), na niektoré z nich Python reaguje, na iné nie,
v konzole si vieme priebežne pamätať (uchovávať) nejaké hodnoty (pomocou premenných),
k uloženým hodnotám vieme pristupovať cez ich pomenovanie (meno premennej),
uchovávanú hodnotu vieme zmeniť, presnejšie povedané novú hodnotu vieme pomenovať starým menom premennej,
namiesto dlhých výrazov (príkazov) je výhodnejšie si jeden veľký výpočet rozdeliť na niekoľko menších, prehľadnejších a ľahšie kontrolovateľných.
